
	Parlamentul României
Camera Deputaţilor


	COMISIA PENTRU ADMINISTRAŢIE

PUBLICĂ, AMENAJAREA TERITORIULUI

ŞI ECHILIBRU ECOLOGIC

Nr.26/481/8.12.2011                                   
  
	COMISIA PENTRU INDUSTRII ŞI SERVICII
Nr.23/332/8.12.2011




                                                                               PL-x 713/2010
                               Către,

Biroul Permanent al

Camerei  Deputaţilor


Vă înaintăm, alăturat, Raportul comun suplimentar asupra proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, retrimis Comisiei pentru administraţie publică, amenajarea teritoriului şi echilibru ecologic şi Comisiei pentru industrii şi servicii pentru reexaminare şi dezbatere în fond, în procedură obişnuită,  cu adresa nr. PL.x 713 din 10 noiembrie 2011,  înregistrat cu 26/481 din 10 noiembrie 2011, respectiv, nr. 23/332 din 26 noiembrie 2010/11 noiembrie 2011.
În raport cu obiectul şi conţinutul său, legea face parte din categoria legilor ordinare.
PREŞEDINTE,



PREŞEDINTE,


      Vasile GHERASIM



Iulian IANCU

RAPORT COMUN SUPLIMENTAR
asupra proiectului de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile
În conformitate cu prevederile art.70 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru industrii şi servicii au fost sesizate cu adresa nr. PL-x 713 din 10 noiembrie 2011, în vederea unei noi examinări şi depunerea unui nou raport, cu proiectul de Lege pentru modificarea şi completarea art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, înregistrat cu nr.26/481 din 10 noiembrie 2001, respectiv cu nr.23/332 din 26 noiembrie 2010/11 noiembrie 2011.
      

Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 

      

Senatul, în calitate de primă Cameră sesizată a adoptat propunerea legislativă în şedinţa din 22 noiembrie 2010.

Consiliul Legislativ a avizat favorabil iniţiativa legislativă, conform avizului nr.682 din 02.06.2010.

       

Guvernul susţine adoptarea, potrivit punctului de vedere, trimis cu adresa nr.2317/DPSG/03.09.2010.

       

Proiectul de lege a fost dezbătut în Camera Deputaţilor în data de 9.11.2011 şi s-a decis retrimiterea raportului la comisiile sesizate în fond pentru o nouă examinare şi elaborarea unui nou raport.

Având în vedere că prin art. 68 alin.(2) al Legii privind regimul deşeurilor, Ordonanţa de urgenţă a Guvernului nr.16/2001 privind gestionarea deşeurilor industriale reciclabile se abrogă, această iniţiativă, respectiv PLx nr.713/2010 nu mai are obiect.

    

În conformitate cu prevederile art. 61 şi 63 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a examinat iniţiativa legislativă în şedinţa din 6 decembrie 2011, iar Comisia pentru industrii şi servicii a examinat iniţiativa legislativă în  şedinţa din 22 noiembrie 2011.                              
      La lucrări a participat, în calitate de iniţiator, domnul deputat Mircea Marin precum şi domnul secretar de stat Anton Marin, Ministerul Mediului şi Pădurilor.  

La şedinţa Comisiei pentru administraţie publică, amenajarea teritoriului şi echilibru ecologic din 6 decembrie 2011, au fost prezenţi 26 deputaţi din numărul total de 28 de membrii ai comisiei. 

      

La şedinţa Comisiei pentru industrii şi servicii, din 22 noiembrie 2011, au fost prezenţi 25 deputaţi, din numărul total de 30 de membri ai comisiei.

      

În urma dezbaterilor, membrii comisiilor au hotărât, cu unanimitate de voturi, să propună plenului Camerei Deputaţilor respingerea proiectului de lege.


În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,



PREŞEDINTE,


      Vasile GHERASIM



Iulian IANCU
Consilier parlamentar 




Consilier parlamentar,                                                                                                                                                                                                    

Iulia Toader 






Dr.Fiz. Maria Cristina Bălănescu    

